**Lyginamasis variantas**

PATVIRTINTA

Klaipėdos rajono savivaldybės tarybos 2020- -

sprendimu Nr. T11-

**VALSTYBINĖS ŽEMĖS NUOMOS MOKESČIO ADMINISTRAVIMO TVARKOS**

**APRAŠAS**

# I. BENDROSIOS NUOSTATOS

1. Valstybinės žemės nuomos mokesčio administravimo tvarkos aprašas (toliau – Tvarkos aprašas) nustato nuomos mokesčio už valstybinę žemę, išnuomotą arba suteiktą naudotis Lietuvos Respublikos įstatymų ir kitų teisės aktų nustatyta tvarka, *arba kuri nėra išnuomota ar suteikta įstatymų ir kitų teisės aktų nustatyta tvarka, tačiau naudojama statiniams eksploatuoti,* duomenų gavimo, mokesčio apskaičiavimo, sumokėjimo, lengvatų taikymo, įmokų apskaitos, įmokų grąžinimo, nepriemokos išieškojimo ir pripažinimo beviltiška bei kontrolės Klaipėdos rajono savivaldybėje tvarką.

2. Aprašas parengtas vadovaujantis Lietuvos Respublikos įstatymais, Lietuvos Respublikos Vyriausybės nutarimais, kitais teisės aktais.

3. Žemės nuomos mokesčio mokėtojas (toliau – Mokesčio mokėtojas) yra fizinis ar juridinis asmuo, išsinuomojęs valstybinę žemę arba naudojantis ją be nuomos sutarties, kuriam žemės sklypai suteikti teisės aktų nustatyta tvarka, arba kuriam žemę administruojančių institucijų sprendimais žeme leista naudotis žemės reformos metu, *arba naudojantis faktiškai statiniams eksploatuoti.*

4. Žemės nuomos mokesčio apskaičiavimas ir mokesčio mokėtojo duomenų kaupimas vykdomas naudojant UAB „Algoritmų sistemos“ sukurtą informacinę sistemą MASIS.

5. Valstybinės žemės nuomos mokestį administruoja Klaipėdos rajono savivaldybės administracijos (toliau – Savivaldybės administracijos) skyriai: Bendrųjų reikalų ~~Informacinių technologijų,~~ Biudžeto ir ekonomikos, Teisės ir personalo ir Centrinė buhalterija.

6. Valstybinės žemės nuomos mokesčio administravimo klausimus koordinuoja Savivaldybės administracijos direktorius arba jo įgaliotas asmuo. ~~savivaldybės administracijos valstybės tarnautojas.~~

**II. DUOMENŲ, REIKALINGŲ ŽEMĖS NUOMOS MOKESČIUI APSKAIČIUOTI**

**TEIKIMAS, ~~REGISTRAVIMAS~~ ATNAUJINIMAS IR KAUPIMAS**

7. Kadastro duomenis apie Nekilnojamojo turto registre įregistruotus valstybinės žemės sklypus ir jų nuomininkus, išnuomotų valstybinių žemės sklypų vidutines rinkos vertes, apskaičiuotas pagal žemės verčių žemėlapius, teikia valstybės įmonė Registrų centras pagal duomenų teikimo sutartį, sudarytą su Klaipėdos rajono savivaldybės administracija.

8. Duomenis apie Nekilnojamojo turto registre neįregistruotus valstybinės žemės sklypus ir jų naudotojus teikia Nacionalinės žemės tarnybos prie Žemės ūkio ministerijos Klaipėdos rajono skyrius (toliau – NŽT Klaipėdos rajono skyrius) teisės aktų nustatyta tvarka.

9. Kilus neaiškumams dėl kadastro duomenų, gautų iš Nekilnojamo turto registro, patikslintus duomenis apie sudarytas arba nutrauktas valstybinės žemės nuomos sutartis ir susitarimus dėl žemės nuomos teisių perleidimo, sutarties keitimo teikia NŽT Klaipėdos rajono skyrius.

10. Duomenis apie Nekilnojamojo turto registre įregistruotus Klaipėdos rajono savivaldybės teritorijoje daugiabučius (3 ir daugiau butų), daugiabučių namų administratorius, daugiabučių namų bendrijas, ~~jų naudojamus valstybinės žemės plotus t~~eikia Savivaldybės administracijos Statybos ir infrastuktūros skyrius ~~Turto valdymo skyrius~~, (toliau – Statybos ir infrastuktūros skyrius). ~~Nesant duomenų apie naudojamą žemės sklypo plotą, naudojamu žemės sklypo plotu laikomas statiniais užstatytas plotas~~.

11. Duomenys apie nuomojamus ir naudojamus žemės sklypus teikiami kiekvienais metais liepos 1 d. būklės elektroninėmis laikmenomis, elektroniniu paštu ir raštu.

12. Pataisymai ir patikslinimai teikiami raštu, nurodant sklypo ir žemės nuomotojo ar naudotojo duomenis.

13. Valstybės įmonės Registrų centro pateiktus duomenis į informacinę sistemą MASIS importuoja Bendrųjų reikalų skyriaus ~~Informacinių technologijų skyriaus~~ atsakingi darbuotojai.

~~13. Biudžeto ir ekonomikos skyriaus atsakingi darbuotojai registruoja duomenų gavimą iš Informacinių technologijų skyriaus.~~

14. NŽT Klaipėdos rajono skyriaus ir Statybos ir infrastuktūros skyriaus  ~~Turto valdymo skyriaus~~ pateiktus duomenis į informacinę sistemą MASIS ir suveda Biudžeto ir ekonomikos skyriaus atsakingi darbuotojai.

15. Duomenys apie Nekilnojamojo turto registre neįregistruotų žemės sklypų vidutines rinkos vertes, apskaičiuotas pagal žemės verčių žemėlapius, gaunami iš valstybės įmonės Registrų centro naudojantis „webserviso“ paslaugomis pagal atskirą duomenų teikimo sutartį.

16. Duomenis apie fizinių ir juridinių asmenų nuomojamus ar naudojamus valstybinės žemės sklypus, reikalingus žemės nuomos mokesčiui apskaičiuoti, kaupia Biudžeto ir ekonomikos skyriaus atsakingi darbuotojai naudodami UAB „Algoritmų sistemos“ informacinę sistemą MASIS. MASIS duomenų bazės administratorius – Bendrųjų reikalų ~~Informacinių technologijų~~ skyriaus atsakingas specialistas.

**III. ŽEMĖS NUOMOS MOKESČIO APSKAIČIAVIMAS, MOKĖJIMAS IR TERMINAI**

17. Mokesčio mokestinis laikotarpis sutampa su kalendoriniais metais.

18. Žemės nuomos mokesčio tarifus nustato Klaipėdos rajono savivaldybės taryba.

19. Nuomos mokestis už valstybinę žemę, išnuomotą arba suteiktą naudotis Lietuvos Respublikos įstatymų ir kitų teisės aktų nustatyta tvarka, arba kuri nėra išnuomota ar suteikta įstatymų ir kitų teisės aktų nustatyta tvarka, tačiau naudojama statiniams eksploatuoti (toliau – žemės nuomos mokestis), apskaičiuojamas metams žemės sklypo vertę padauginus iš mokesčio tarifo.

20. Žemės vertė, nuo kurios skaičiuojamas žemės nuomos mokestis, apskaičiuojama pagal žemės įvertinimo metodikos, patvirtintos Lietuvos Respublikos Vyriausybės 1999 m. vasario 24 d. nutarimu Nr. 205 „Dėl žemės įvertinimo tvarkos“.

21. Žemės nuomos mokesčio dydis metams už išnuomotą aukciono būdu valstybinę žemę yra lygus aukciono metu pasiūlytam didžiausiam nuomos mokesčiui, arba valstybinėje nuomos sutartyje nurodytam nuomos mokesčio dydžiui.

22. Daugiabučiams namams, kuriems nėra suformuoti ir Nekilnojamo turto registre įregistruoti žemės sklypai, žemės nuomos mokestis apskaičiuojamas tik už žemės plotą, esantį po pastatu.

23. Tais atvejais, kai kompetentingos institucijos sprendimu nėra nustatyti naudojamų valstybinės žemės sklypų duomenys, žemės nuomos mokestis apskaičiuojamas pagal sklypo inventorinėje byloje nurodytą sklypo plotą. Nesant inventorinės bylos duomenų ir kompetentingos institucijos sprendimo dėl sklypo suformavimo, naudojamu valstybinės žemės sklypu laikomas Nekilnojamo turto registre nurodytas statinio užstatytas plotas.

24. Nustačius, kad asmuo naudojasi (naudojosi) valstybine žeme ir nemoka (nemokėjo) žemės nuomos mokesčio, Biudžeto ir ekonomikos skyriaus atsakingi darbuotojai žemės nuomos mokestį asmeniui apskaičiuoja pagal NŽT Klaipėdos rajono skyriaus pateiktus duomenis apie naudojamą žemės sklypą ir jo naudojimo pradžios faktą.

25. Žemės nuomos mokestis fiziniams ir juridiniams asmenims perskaičiuojamas ne daugiau kaip už einamuosius ir penkerius praėjusius kalendorinius metus, kai NŽT Klaipėdos rajono skyrius pateikia patikslintus duomenis.

26. Žemės nuomos mokestis neskaičiuojamas bankrutavusioms ar likviduotoms įmonėms nuo bankrutavusios ar likviduotos įmonės teisinio statuso įgijimo dienos, bankrutavusiems fiziniams asmenims nuo teismo sprendimo baigti bankroto bylą įsigaliojimo dienos.

27. ~~Fiziniai ir juridiniai asmenys~~ Žemės nuomos mokestis mokamas:

27.1. už žemės ūkio paskirties žemę, išnuomotą (suteiktą) I pusmetį – už visus metus, už žemę, išnuomotą (suteiktą) II pusmetį – nuo kitų kalendorinių metų;

27.2. už ne žemės ūkio paskirties žemę – nuo kito mėnesio po nuomos sutarties sudarymo (žemės suteikimo) ar turto nuosavybėn įsigijimo dienos, kai žemė užstatyta asmenims nuosavybės teise priklausančiais pastatais ir statiniais, o valstybinės žemės nuomos sutartis nesudaryta.

28. Pasibaigus žemės ūkio paskirties valstybinės žemės nuomos sutarties terminui I pusmetį, žemės nuomos mokestis tais metais nemokamas, o jei sutarties terminas baigiasi II pusmetį – nemokamas nuo kitų metų.

29. Pasibaigus ne žemės ūkio paskirties valstybinės žemės nuomos sutarties terminui, žemės nuomos mokestis nemokamas nuo kito mėnesio po nuomos sutarties termino pasibaigimo (sutarties nutraukimo).

30. Nusipirkus (išsipirkus) valstybinę žemę ir nuosavybės teises įregistravus NTR I pusmetį (iki birželio 30 d.), už tuos metus žemės nuomos mokestis nebemokamas, nusipirkus (išsipirkus) valstybinę žemę ir įregistravus NTR II pusmetį – mokestis mokamas už visus metus.

31. Tais atvejais, kai nekilnojamasis turtas įsigyjamas iš juridinio ar fizinio asmens, kuris yra sudaręsvalstybinės žemės nuomos sutartį, nekilnojamąjį turtą įsigijęs juridinis ar fizinis asmuo turi sudaryti naują valstybinės žemės nuomos sutartį ir žemės nuomos mokestį turi pradėti mokėti nuo kito mėnesio po šios sutarties įregistravimo NTR~~. Iki naujos valstybinės žemės nuomos sutarties įregistravimo žemės nuomos mokestį turi mokėti nekilnojamąjį turtą pardavęs juridinis ar fizinis asmuo.~~ Jei naujas nekilnojamo turto savininkas neregistruoja žemės nuomos sutarties, žemės nuomos mokestis jam skaičiuojamas pagal gautą informaciją iš NŽT Klaipėdos rajono skyriaus.

32. Nuomininkui (naudotojui) subnuomojus valstybinę žemę trečiajam asmeniui, žemės nuomos mokestį moka valstybinės žemės nuomininkas (naudotojas) pagal šią tvarką.

33. Kai savivaldybė nuosavybės teise priklausančius statinius ar patalpas išnuomoja juridiniam ar fiziniam asmeniui, valstybinės žemės nuomos mokesčiu už nuomojamą ar naudojamą valstybinės žemės sklypą nuomojamiems statiniams ar patalpoms eksploatuoti apmokestinamas statinių ar patalpų nuomininkas.

34. Valstybinės žemės sklypo nuomininkui (naudotojui) mirus, nesumokėtą žemės nuomos mokestį turi sumokėti paveldėjęs turtą ir teises į žemės nuomą asmuo. Palikimo atsiradimo laiku laikomas asmens mirties momentas.

35. Žemės nuomos mokestis turi būti sumokamas Lietuvos Respublikos Vyriausybės nustatytu terminu – iki kalendorinių metų lapkričio 15 d. (jei lapkričio 15 d. yra poilsio diena, tai iki po lapkričio 15 dienos einančios pirmosios darbo dienos) į Klaipėdos rajono savivaldybės žemės nuomos mokesčio surenkamąją sąskaitą.

36. Pasibaigus mokėjimo terminui papildomai apskaičiuotos žemės nuomos mokesčio sumos turi būti sumokėtos per 30 dienų nuo mokesčio apskaičiavimo dienos.

37. Už laiku nesumokėtą žemės nuomos mokestį arba jo dalį skaičiuojami delspinigiai už kiekvieną pavėluotą mokėti dieną nuo nesumokėtos mokesčio sumos. Delspinigiai pradedami skaičiuoti kitą dieną po to, kai baigiasi žemės nuomos mokesčio sumokėjimo terminas ir skaičiuojami 180 d. Delspinigių dydis nustatomas pagal tuo metu galiojantį Lietuvos Respublikos finansų ministroįsakymą.

38*.* Delspinigių skaičiavimas nutraukiamas įsiteisėjus teismo nutarčiai iškelti bankroto bylą.

39. Fiziniai ir juridiniai asmenys žemės nuomos mokestį gali sumokėti bankų įstaigose (taip pat naudojantis internetine bankininkyste) ~~Lietuvos pašto skyriuose,~~ kitose įmokų surinkimo paslaugas teikiančiose įstaigose, su kuriomis Savivaldybės administracija yra sudariusi įmokų priėmimo sutartis. Už įmokos priėmimo paslaugą moka mokesčio mokėtojas pagal įmokas priimančių įstaigų nustatytus tarifus.

40. Žemės nuomos mokesčio sumos laikomos sumokėtomis, kai įmokas priėmusi įstaiga pinigus perveda į surenkamąją Klaipėdos rajono savivaldybės administracijos žemės nuomos mokesčio sąskaitą.

**IV. MOKESČIO MOKĖTOJO DEKLARACIJOS SUFORMAVIMAS, PATEIKIMAS IR TIKSLINIMAS**

41. Žemės nuomos mokesčio deklaracijos (toliau – deklaracijos) formą ir įmokų kodus tvirtina Savivaldybės administracijos direktorius. Deklaracijoje turi būti mokestį apskaičiavusio Savivaldybės administracijos darbuotojo pareigos, vardas, pavardė, telefono numeris, data ir parašas.

42. Fiziniams ir juridiniams asmenims žemės nuomos mokestį apskaičiuoja ir deklaracijas parengia Biudžeto ir ekonomikos skyriaus atsakingi darbuotojai.

43. Kartu su deklaracija mokesčio mokėtojui – fiziniam asmeniui – pateikiamas užpildytas mokėjimo kvitas.

44. Mokesčio mokėtojui – juridiniam asmeniui – pateikiama tik mokesčio deklaracija.

45. Už Daugiabučių gyvenamųjų namų nuomojamą ar naudojamą valstybinę žemę apskaičiuotos žemės nuomos mokesčio deklaracijos teikiamos:

45.1. daugiabučio gyvenamo namo butų ir kitų patalpų savininkams pagal gautą informaciją apie daugiabučio namo butų ir kitų patalpų savininkams tenkančią dalį bendroje dalinėje nuosavybėje;

45.2. daugiabučių namų administratoriams, daugiabučio gyvenamo namo butų savininkų jungtinės veiklos sutartimi įgaliotiems asmenims, daugiabučių gyvenamųjų namų bendrijų atsakingiems asmenims, kurie žemės nuomos mokestį už daugiabučio namo naudojamą žemę proporcingai paskirsto daugiabučio namo butų savininkams pagal patalpų savininkų turimą dalį, jei tarp butų savininkų nėra susitarta kitaip.

46. Kai žemės nuomos mokesčio mokėtojas miršta:

46.1. iki kalendorinių metų birželio 30 dienos, tai deklaracijos siunčiamos nustatytiems palikimą priėmusiems įpėdiniams (kai nėra žinomos įpėdiniams priklausančios žemės sklypų dalys, tai žemės nuomos mokestis apskaičiuojamas proporcingai nustatytų įpėdinių skaičiui).

46.2. kalendorinių metų liepos 1 dieną ar vėliau ir nėra nustatytų palikimą priėmusių įpėdinių, tai deklaracija siunčiama mirusio mokėtojo vardu. Prie siunčiamos deklaracijos pridedamas informacinis pranešimas, kad palikimą priėmę įpėdiniai atsako už palikėjo įsiskolinimus.

47. Deklaracija mokesčio mokėtojui gali būti:

47.1. siunčiama paštu;

47.2. įteikiama asmeniškai pasirašytinai;

47.3. elektroniniu paštu pagal mokesčio mokėtojo raštu pateiktą prašymą,

47.4. pateikiama žemės nuomos mokesčio savitarnos svetainėje.

48. Deklaracijos mokesčio mokėtojams pateikiamos ne vėliau kaip iki kalendorinių metų lapkričio 1 d.

49. Deklaracijos mokesčio mokėtojams nesiunčiamos, kai apskaičiuotas mokestis mokestiniu laikotarpiu už visus nuomojamus (naudojamus) žemės sklypus neviršija 2 eurų.

50. Mokesčio mokėtojo deklaracija gali būti tikslinama, jei nesutampa duomenys apie žemės sklypo plotą ar vertę, žemės nuomos sutarties pradžios ar pabaigos datos, kai:

50.1. duomenys neteisingai įrašyti dėl atsakingo darbuotojo klaidos;

50.2. VĮ Registrų centras pateikia patikslintus kadastro duomenis apie Nekilnojamojo turto registre (toliau - NTR) įregistruotus valstybinės žemės sklypus ir jų nuomotojus;

50.3. NŽT Klaipėdos rajono skyrius pateikia patikslintus duomenis apie NTR įregistruotus ar neįregistruotus valstybinės žemės sklypus ir jų naudotojus;

50.4. mokesčio mokėtojas pats kreipiasi ir pateikia juridinę galią turinčius dokumentus apie tai, kad deklaracijoje įrašyti netikslūs duomenys.

50.5. Statybos ir infrastuktūros skyrius ~~Turto valdymo skyrius~~ pateikia patikslintus duomenis apie daugiabučių (3 ir daugiau butų) namų administratorius, daugiabučių namų bendrijas~~, jų naudojamus valstybinės žemės plotus~~.

**V. LENGVATŲ TAIKYMAS**

51. Valstybinės žemės nuomos mokesčio lengvatos taikomos vadovaujantis Klaipėdos rajono savivaldybės priimtais sprendimais.

52. Savivaldybės taryba savo biudžeto sąskaita turi teisę mažinti valstybinės žemės nuomos mokestį arba visai nuo jo atleisti. Atleidimo nuo žemės nuomos mokesčio ar jo sumažinimo sąlygos nustatytos Mokesčių lengvatų teikimo taisyklėse, kurios patvirtintos Klaipėdos rajono savivaldybės tarybos sprendimu.

53. Savivaldybės taryba gali nustatyti atskiroms rajono zonoms ar žemės paskirties grupėms mokesčio mažinimo koeficientus.

54. Žemės nuomos mokesčio lengvata netaikoma, jei žemės sklypas nuomojamas aukciono būdu.

**VI. ŽEMĖS NUOMOS MOKESČIO APSKAITA**

55. Žemės nuomos mokesčio mokėtojų įmokų apskaitą tvarko Biudžeto ir ekonomikos skyriaus atsakingi darbuotojai. Pagal surenkamosios sąskaitos banko išrašus ir įmokų surinkimo paslaugas teikiančių įstaigų ataskaitas mokėtojų duomenys suvedami į informacinę sistemą MASIS.

56. Biudžeto ir ekonomikos skyriaus atsakingi darbuotojai pagal banko išrašus ir informacinės sistemos MASIS duomenis nustatytais terminais suformuoja ataskaitas ir suvestines ataskaitas teikia Centrinei buhalterijai*.*

57. Įplaukų iš žemės nuomos mokesčio apskaitą tvarko Centrinė buhalterija ir nustatytais terminais teikia Klaipėdos rajono savivaldybės iždui Valstybinės žemės nuomos mokesčio pajamų ataskaitą.

58. Centrinė buhalterija žemės nuomos mokesčio einamojoje sąskaitoje sukauptas sumas nustatytais terminais perveda į Klaipėdos rajono savivaldybės ~~biudžeto~~ iždo sąskaitą.

59. Žemės nuomos mokesčio įplaukos apskaitomos savivaldybės biudžete, vadovaujantis biudžeto pajamų klasifikacija.

60. Žemės nuomos mokesčio apskaitos dokumentai saugomi Biudžeto ir ekonomikos skyriuje ir Centrinėje buhalterijoje vadovaujantis Lietuvos archyvų departamento nustatytais reikalavimais.

**VII. MOKESČIO PERMOKOS ĮSKAITYMAS, GRĄŽINIMAS IR NURAŠYMAS**

61. Sumokėtos per didelės žemės nuomos mokesčio sumos ir klaidingai pervestos įmokos Savivaldybės administracijos direktoriaus įsakymu grąžinamos mokesčio mokėtojui per 20 kalendorinių dienų nuo prašymo ~~pateikimo~~ gavimo dienos. ~~jei yra pakankamai lėšų žemės nuomos mokesčio surenkamojoje sąskaitoje.~~

62. Žemės nuomos mokesčio permokos grąžinimui reikalinga pateikti:

~~64.1~~. prašymą Savivaldybės administracijos direktoriaus vardu grąžinti permoką, neteisingai sumokėtą įmoką ar atlikti užskaitą nurodant priežastį, dėl kurios susidarė permoka, banko pavadinimą, sąskaitos numerį į kurią bus pervesta permoka.

~~64.2.~~ ~~priežastį, dėl kurios susidarė permoka;~~

~~64.3. banko pavadinimą, sąskaitos numerį į kurią bus pervesta permoka~~.

~~64.4. asmens dokumento kopiją/įmonės registracijos pažymėjimo kopiją~~*.*

63. Kai mokesčio mokėtojui yra apskaičiuoti delspinigiai, pirmiausia iš žemės nuomos mokesčio permokos dengiami delspinigiai ir tik tada grąžinama likusi mokesčio permoka.

64. Nepateikus prašymo dėl mokesčio permokos grąžinimo, mokesčio permoka įskaitoma į būsimųjų metų mokestinį laikotarpį.

65. Žemės nuomos mokesčio permoka gali būti grąžinama (įskaityta), jeigu ji susidarė ne ~~vėliau~~ anksčiau kaip per einamuosius ir prieš juos einančius penkerius kalendorinius metus. ~~kaip prieš penkerius kalendorinius metus.~~

66. Nuomos mokesčio permoka, kuri negali būti grąžinta šio tvarkos aprašo 65 punkte nurodytu pagrindu, nurašoma iš informacinės sistemos MASIS ir apskaitos dokumentų ~~Savivaldybės tarybos sprendimu~~***. Administracijos direktoriaus įsakymu.***

# VIII. ŽEMĖS NUOMOS MOKESČIO IŠIEŠKOJIMAS

67. Laiku nesumokėjus žemės nuomos mokesčio, mokesčio mokėtojams Biudžeto ir ekonomikos skyriaus atsakingi darbuotojai parengia ir siunčia priminimus dėl mokestinės prievolės vykdymo geruoju. ~~registruotu laišku siunčia priminimą dėl mokestinės prievolės vykdymo geruoju.~~

Priminimas siunčiamas, jei mokesčio skola didesnė kaip 10 eurų.

68. Priminimas mokesčio mokėtojui gali būti:

68.1. siunčiama paštu;

68.2. elektroniniu paštu pagal mokesčio mokėtojo raštu pateiktą prašymą,

68.3. pateikiamas žemės nuomos mokesčio savitarnos svetainėje.

69. Priminimo formą tvirtina Savivaldybės administracijos direktorius.

70. Nesumokėjus žemės nuomos mokesčio per 45 dienas po priminimo išsiuntimo, skolininkų sąrašai perduodami Juridiniam skyriui, kuris inicijuoja mokesčio išieškojimo procedūrą.

71. Juridinis skyrius, gavęs įsiteisėjusį teismo procesinį dokumentą, kuriuo tenkinamas reikalavimas dėl valstybinės žemės nuomos mokesčio priteisimo, informuoja Biudžeto ir ekonomikos skyrių ir prideda teismo procesinio dokumento kopiją***.***

72. Nesumokėto žemės nuomos mokesčio išieškojimui taikomas Lietuvos Respublikos civiliniame kodekse nustatytas ~~10~~ **5 metų** trukmės senaties terminas, ~~kuris pradedamas skaičiuoti kitą dieną po termino nuomos mokesčiui sumokėti pasibaigimo~~. Mokesčio priverstinio išieškojimo senaties terminas pradedamas skaičiuoti nuo teisės priverstinai išieškoti mokestį atsiradimo dienos.

# IX. MOKESTINĖS NEPRIEMOKOS PRIPAŽINIMAS BEVILTIŠKA IR

# PASIBAIGUSIA

73. Beviltiška skola gali būti pripažinta ~~Beviltiška pripažįstama ta~~ mokesčio mokėtojo nepriemoka, jos dalis, delspinigiai, kurios neįmanoma išieškoti dėl objektyvių priežasčių arba išieškoti netikslinga ekonominiu požiūriu:

73.1. mirė mokesčio mokėtojas (fizinis asmuo) ir paveldėtojai neperima palikimo;

73.2. likviduotas mokesčio mokėtojas (juridinis asmuo) ir nėra jo teisių ir pareigų perėmėjo;

73.3. juridiniam asmeniui suteiktas bankrutavusios ir likviduojamos įmonės statusas ir per du metus nuo teismo nutarties įsiteisėjimo nepavyksta atgauti skolos;

73.4. skolininkas (fizinis asmuo) neturi turto ir pajamų, iš kurių gali būti išieškoma skola (pagrindas – antstolio patvarkymas);

73.5. fizinis asmuo bankrutavęs (kai yra teismo nutartis baigti bankroto bylą);

73.6. priverstinės išieškojimo išlaidos bus didesnės už mokestinę nepriemoką;

73.7. suėjo mokestinės nepriemokos išieškojimo senaties terminas.

74. Sprendimą dėl mokestinės nepriemokos pripažinimo beviltiška priima Klaipėdos rajono savivaldybės taryba, **kai nepriemokos suma viršija 100 eurų (1 asmens**). Savivaldybės tarybai pateikiama motyvuota išvada, kodėl siūloma mokestinę nepriemoką pripažinti beviltiška, prie kurios pridedami ~~turi~~ ~~būti pridėti~~ ~~dokumentai~~, elektroniniu būdu gauti dokumentai iš duomenų bazių apie ~~fizinio asmens mirtį~~, ~~pažyma~~ ~~apie~~ juridinio asmens turimą teisinį statusą, likviduoto juridinio asmens išregistravimą iš VĮ Registrų centro Juridinių asmenų registro, kiti dokumentai, įrodantys siekį išreikalauti mokesčio nepriemoką. Fizinio asmens mirties faktas nustatomas pagal VĮ Registrų centro Gyventojų registro duomenų bazės išrašą elektroniniu būdu.

75. Savivaldybės tarybos sprendimo projektą dėl beviltiškų skolų už valstybinės žemės nuomą nurašymo rengia Biudžeto ir ekonomikos skyrius***.***

76. Mokesčio mokėtojo mokestinės nepriemokos, pripažintos beviltiškomis, pasibaigia ir nurašomos iš apskaitos dokumentų, kai Savivaldybės taryba priima sprendimą nurašyti mokestinę nepriemoką.

77. Jeigu mokesčio mokėtojo žemės nuomos mokesčio skolos suma neviršija ~~10~~ 100 eurų, norint šią skolą laikyti beviltiška, netaikomas reikalavimas turėti skolos beviltiškumą įrodančius dokumentus.

78. **Kai nepriemokos suma neviršija 100 eurų (1 asmens) sprendimą dėl mokestinės nepriemokos pripažinimo beviltiška priima Savivaldybės administracijos direktorius ir iš apskaitos dokumentų mokestinė nepriemoka nurašoma Savivaldybės administracijos direktoriaus** įsakymu.

79. Kai mokesčio mokėtojo mokestinės nepriemokos pripažįstamos beviltiškomis, beviltiška nepriemoka taip pat pripažįstami ir nesumokėto mokesčio delspinigiai.

80. **Kai mokesčio mokėtojas turi tik žemės nuomos mokesčio delspinigių skolą iki 10 eurų, (ir jei per 3 metų laikotarpį nesudaroma nauja nuomos sutartis ar laikinas naudojimas), delspinigių skola nurašoma iš apskaitos dokumentų Savivaldybės administracijos direktoriaus įsakymu**.

# X. BAIGIAMOSIOS NUOSTATOS

81. Valstybinės žemės nuomos mokesčio administravimo kontrolę vykdo Savivaldybės kontrolieriaus tarnyba~~.~~

82. Savivaldybės nuomos mokesčio už valstybinę žemę administravimo veiksmai, nenumatyti šiame Apraše, atliekami vadovaujantis Lietuvos Respublikos įstatymais ir kitais nuomos mokesčio už valstybinę žemę klausimus reglamentuojančiais teisės aktais.

83. Asmens duomenys žemės nuomos mokesčio administravimui tvarkomi vadovaujantis Lietuvos Respublikos asmens duomenų teisinės apsaugos įstatymu ir kitais teisės aktais, reglamentuojančiais asmens duomenų apsaugą.

84. Šis tvarkos aprašas gali būti pakeistas, panaikintas Klaipėdos rajono savivaldybės tarybos sprendimu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_